CELEX: 32019R0565
Language: hu
Date: 2019-03-28 00:00:00
Title: A Bizottság (EU) 2019/565 felhatalmazáson alapuló rendelete (2019. március 28.) a 648/2012/EU európai parlamenti és tanácsi rendeletet kiegészítő (EU) 2015/2205 felhatalmazáson alapuló rendeletnek, az (EU) 2016/592 felhatalmazáson alapuló rendeletnek és az (EU) 2016/1178 felhatalmazáson alapuló rendeletnek a bizonyos ügylettípusokra vonatkozó elszámolási kötelezettség hatálybalépésének időpontja tekintetében történő módosításáról (EGT-vonatkozású szöveg.)

10.4.2019   
               
               
                  HU
               
               
                  Az Európai Unió Hivatalos Lapja
               
               
                  L 99/6
               
            
         A BIZOTTSÁG (EU) 2019/565 FELHATALMAZÁSON ALAPULÓ RENDELETE
         (2019. március 28.)
         a 648/2012/EU európai parlamenti és tanácsi rendeletet kiegészítő (EU) 2015/2205 felhatalmazáson alapuló rendeletnek, az (EU) 2016/592 felhatalmazáson alapuló rendeletnek és az (EU) 2016/1178 felhatalmazáson alapuló rendeletnek a bizonyos ügylettípusokra vonatkozó elszámolási kötelezettség hatálybalépésének időpontja tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a tőzsdén kívüli származtatott ügyletekről, a központi szerződő felekről és a kereskedési adattárakról szóló, 2012. július 4-i 648/2012/EU európai parlamenti és tanácsi rendeletre (1) és különösen annak 5. cikke (2) bekezdésére,
         mivel:
         
                     (1)
                  
                  
                     2017. március 29-én az Egyesült Királyság az Európai Unióról szóló szerződés 50. cikkének megfelelően bejelentette az Unióból való kilépésre vonatkozó szándékát. A kilépési megállapodás hatálybalépésének időpontjától, illetve ennek hiányában a kilépés bejelentésétől számított két év elteltével a Szerződések az Egyesült Királyság tekintetében hatályukat vesztik, kivéve, ha az Európai Tanács az Egyesült Királysággal egyetértésben a fenti időszak meghosszabbításáról egyhangúlag határoz.
                  
               
                     (2)
                  
                  
                     Az (EU) 2019/396 felhatalmazáson alapuló bizottsági rendelet (2) az (EU) 2015/2205 felhatalmazáson alapuló bizottsági rendeletnek (3), az (EU) 2016/592 felhatalmazáson alapuló bizottsági rendeletnek (4) és az (EU) 2016/1178 felhatalmazáson alapuló bizottsági rendeletnek (5) a bizonyos ügylettípusokra vonatkozó elszámolási kötelezettség hatálybalépésének időpontja tekintetében történő módosításáról rendelkezik. Az (EU) 2019/396 felhatalmazáson alapuló rendelet 4. cikke szerint az említett rendeletet az azt követő naptól kell alkalmazni, amelyen az Európai Unióról szóló szerződés 50. cikkének (3) bekezdése szerint a Szerződéseknek az Egyesült Királyságra, illetve az Egyesült Királyságban történő alkalmazása megszűnik, kivéve, ha a kilépésről rendelkező megállapodás az említett időpontig hatályba lép vagy az Európai Unióról szóló szerződés 50. cikkének (3) bekezdésében említett kétéves időszakot meghosszabbították.
                  
               
                     (3)
                  
                  
                     2019. március 20-i levelével az Egyesült Királyság kérelmet nyújtott be az Európai Unióról szóló szerződés 50. cikkének (3) bekezdésében előírt időszak 2019. június 30-ig azzal a céllal történő meghosszabbítására irányulóan, hogy véglegesítse a kilépésről rendelkező megállapodás megerősítését (6). 2019. március 21-én az Európai Tanács 2019. május 22-ig tartó meghosszabbítást hagyott jóvá, amennyiben a brit alsóház a következő héten jóváhagyja a kilépésről rendelkező megállapodást. Ellenkező esetben az Európai Tanács által jóváhagyottak szerint az időszak 2019. április 12-ig hosszabbodik meg. Következésképpen az (EU) 2019/396 felhatalmazáson alapuló rendelet nem alkalmazandó.
                  
               
                     (4)
                  
                  
                     Az (EU) 2019/396 felhatalmazáson alapuló rendelet alapjául szolgáló okok az Európai Unióról szóló szerződés 50. cikkének (3) bekezdésében említett időszak esetleges meghosszabbításától függetlenül azonban továbbra is fennállnak. Különösen a piac zökkenőmentes működését, valamint az Unióban letelepedett szerződő felek közötti egyenlő versenyfeltételeket érintő kockázatok továbbra is fennállnak abban az esetben, ha az Egyesült Királyság a meghosszabbított időszakot követően megállapodás nélkül lép ki az Unióból. Ezek a kockázatok a közeljövőben várhatóan megmaradnak.
                  
               
                     (5)
                  
                  
                     Az (EU) 2015/2205 felhatalmazáson alapuló rendeletet, az (EU) 2016/592 felhatalmazáson alapuló rendeletet és az (EU) 2016/1178 felhatalmazáson alapuló rendeletet ezért ennek megfelelően módosítani kell.
                  
               
                     (6)
                  
                  
                     Ez a rendelet az Európai Értékpapírpiaci Hatóság által a Bizottságnak benyújtott szabályozástechnikai standardtervezeteken alapul.
                  
               
                     (7)
                  
                  
                     A lehető leggyorsabban elő kell segíteni hatékony megoldások piaci szereplők általi végrehajtását. Az Európai Értékpapírpiaci Felügyeleti Hatóság ezért elemezte az esetleges kapcsolódó költségeket és hasznokat, de az 1095/2010/EU európai parlamenti és tanácsi rendelet (7) 10. cikke (1) bekezdésének második albekezdésével összhangban nem folytatott le nyilvános konzultációt. Ugyanezen okból e rendeletnek a kihirdetését követő napon hatályba kell lépnie,
                  
               ELFOGADTA EZT A RENDELETET:
         
            1. cikk
            Az (EU) 2015/2205 felhatalmazáson alapuló bizottsági rendelet módosítása
            Az (EU) 2015/2205 felhatalmazáson alapuló rendelet a következőképpen módosul:
            
                        1.
                     
                     
                        A 3. cikk a következő bekezdéssel egészül ki:
                        
                           „(3)   Az (1) és (2) bekezdéstől eltérve a tőzsdén kívüli származtatott ügyletek mellékletben meghatározott kategóriáihoz tartozó ügyletek tekintetében az elszámolási kötelezettség e rendelet alkalmazásának kezdőnapjától számított 12 hónap elteltével lép hatályba, amennyiben teljesülnek a következő feltételek:
                           
                                       a)
                                    
                                    
                                       az elszámolási kötelezettség 2019. április 11.-ig nem aktiválódott;
                                    
                                 
                                       b)
                                    
                                    
                                       az ügyletek novációjára kizárólag az Egyesült Királyságban letelepedett szerződő félnek egy tagállamban letelepedett szerződő féllel való helyettesítése céljából kerül sor.”;
                                    
                                 
                     
                  
                        2.
                     
                     
                        A 4. cikk (3) bekezdésének helyébe a következő szöveg lép:
                        
                           „(3)   A 3. kategóriába tartozó pénzügyi szerződő felek és az e rendelet 3. cikkének (2) és (3) bekezdésében említett, pénzügyi szerződő felek közötti ügyletek esetében a 648/2012/EU rendelet 4. cikke (1) bekezdése b) pontjának ii. alpontjában említett minimális hátralévő futamidő az elszámolási kötelezettség hatálybalépésének időpontjában:
                           
                                       a)
                                    
                                    
                                       50 év a melléklet 1. vagy 2. táblázatában meghatározott kategóriákhoz tartozó ügyletek esetében;
                                    
                                 
                                       b)
                                    
                                    
                                       3 év a melléklet 3. vagy 4. táblázatában meghatározott kategóriákhoz tartozó ügyletek esetében.”.
                                    
                                 
                     
                  
         
            2. cikk
            Az (EU) 2016/592 felhatalmazáson alapuló bizottsági rendelet módosítása
            Az (EU) 2016/592 felhatalmazáson alapuló rendelet a következőképpen módosul:
            
                        1.
                     
                     
                        A 3. cikk a következő bekezdéssel egészül ki:
                        
                           „(3)   Az (1) és (2) bekezdéstől eltérve a tőzsdén kívüli származtatott ügyletek mellékletben meghatározott kategóriáihoz tartozó ügyletek tekintetében az elszámolási kötelezettség e rendelet alkalmazásának kezdőnapjától számított 12 hónap elteltével lép hatályba, amennyiben teljesülnek a következő feltételek:
                           
                                       a)
                                    
                                    
                                       az elszámolási kötelezettség 2019. április 11.-ig nem aktiválódott;
                                    
                                 
                                       b)
                                    
                                    
                                       az ügyletek novációjára kizárólag az Egyesült Királyságban letelepedett szerződő félnek egy tagállamban letelepedett szerződő féllel való helyettesítése céljából kerül sor.”;
                                    
                                 
                     
                  
                        2.
                     
                     
                        A 4. cikk (3) bekezdésének helyébe a következő szöveg lép:
                        
                           „(3)   A 3. kategóriába tartozó pénzügyi szerződő felek és az e rendelet 3. cikkének (2) és (3) bekezdésében említett, pénzügyi szerződő felek közötti ügyletek esetében a 648/2012/EU rendelet 4. cikke (1) bekezdése b) pontjának ii. alpontjában említett minimális hátralévő futamidő az elszámolási kötelezettség hatálybalépésének időpontjában 5 év és 3 hónap.”.
                        
                     
                  
         
            3. cikk
            Az (EU) 2016/1178 felhatalmazáson alapuló bizottsági rendelet módosítása
            Az (EU) 2016/1178 felhatalmazáson alapuló rendelet a következőképpen módosul:
            
                        1.
                     
                     
                        A 3. cikk a következő bekezdéssel egészül ki:
                        
                           „(3)   Az (1) és (2) bekezdéstől eltérve a tőzsdén kívüli származtatott ügyletek mellékletben meghatározott kategóriáihoz tartozó ügyletek tekintetében az elszámolási kötelezettség e rendelet alkalmazásának kezdőnapjától számított 12 hónap elteltével lép hatályba, amennyiben teljesülnek a következő feltételek:
                           
                                       a)
                                    
                                    
                                       az elszámolási kötelezettség 2019. április 11.-ig nem aktiválódott;
                                    
                                 
                                       b)
                                    
                                    
                                       az ügyletek novációjára kizárólag az Egyesült Királyságban letelepedett szerződő félnek egy tagállamban letelepedett szerződő féllel való helyettesítése céljából kerül sor.”;
                                    
                                 
                     
                  
                        2.
                     
                     
                        A 4. cikk (3) bekezdésének helyébe a következő szöveg lép:
                        
                           „(3)   A 3. kategóriába tartozó pénzügyi szerződő felek és az e rendelet 3. cikkének (2) és (3) bekezdésében említett, pénzügyi szerződő felek közötti ügyletek esetében a 648/2012/EU rendelet 4. cikke (1) bekezdése b) pontjának ii. alpontjában említett minimális hátralévő futamidő az elszámolási kötelezettség hatálybalépésének időpontjában:
                           
                                       a)
                                    
                                    
                                       15 év az I. melléklet 1. táblázatában meghatározott kategóriákhoz tartozó ügyletek esetében;
                                    
                                 
                                       b)
                                    
                                    
                                       3 év az I. melléklet 2. táblázatában meghatározott kategóriákhoz tartozó ügyletek esetében.”.
                                    
                                 
                     
                  
         
            4. cikk
            Hatálybalépés és alkalmazás
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet az azt követő naptól kell alkalmazni, amelyen az Európai Unióról szóló szerződés 50. cikkének (3) bekezdése értelmében a Szerződéseknek az Egyesült Királyságra és az Egyesült Királyságban történő alkalmazása megszűnik.
            Ez a rendelet azonban nem alkalmazandó a következő esetekben:
            
                        a)
                     
                     
                        az Egyesült Királysággal az Európai Unióról szóló szerződés 50. cikke (2) bekezdésének megfelelően megkötött, kilépésről rendelkező megállapodás az e cikk második bekezdésében említett időpontig hatályba lép;
                     
                  
                        b)
                     
                     
                        határozatot hoztak az Európai Unióról szóló szerződés 50. cikkének (3) bekezdésében említett kétéves időszak 2019. december 31-én túli meghosszabbításáról.
                     
                  
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. március 28-án.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 201., 2012.7.27., 1. o.
         
         
            (2)  A Bizottság (EU) 2019/396 felhatalmazáson alapuló rendelete (2018. december 19.) a 648/2012/EU európai parlamenti és tanácsi rendeletet kiegészítő (EU) 2015/2205 felhatalmazáson alapuló rendeletnek, az (EU) 2016/592 felhatalmazáson alapuló rendeletnek és az (EU) 2016/1178 felhatalmazáson alapuló rendeletnek a bizonyos ügylettípusokra vonatkozó elszámolási kötelezettség hatálybalépésének időpontja tekintetében történő módosításáról (HL L 71., 2019.3.13., 11. o.).
         
            (3)  A Bizottság (EU) 2015/2205 felhatalmazáson alapuló rendelete (2015. augusztus 6.) a 648/2012/EU európai parlamenti és tanácsi rendeletnek az elszámolási kötelezettségre vonatkozó szabályozástechnikai standardok tekintetében történő kiegészítéséről (HL L 314., 2015.12.1., 13. o.).
         
            (4)  A Bizottság (EU) 2016/592 felhatalmazáson alapuló rendelete (2016. március 1.) a 648/2012/EU európai parlamenti és tanácsi rendeletnek az elszámolási kötelezettségre vonatkozó szabályozástechnikai standardok tekintetében történő kiegészítéséről (HL L 103., 2016.4.19., 5. o.).
         
            (5)  A Bizottság (EU) 2016/1178 felhatalmazáson alapuló rendelete (2016. június 10.) a 648/2012/EU európai parlamenti és tanácsi rendeletnek az elszámolási kötelezettségre vonatkozó szabályozástechnikai standardok tekintetében történő kiegészítéséről (HL L 195., 2016.7.20., 3. o.).
         
            (6)  Megállapodás Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről (HL C 66 I, 2019.2.19., 1. o.).
         
            (7)  Az Európai Parlament és a Tanács 1095/2010/EU rendelete (2010. november 24.) az európai felügyeleti hatóság (Európai Értékpapírpiaci Hatóság) létrehozásáról, a 716/2009/EK határozat módosításáról és a 2009/77/EK bizottsági határozat hatályon kívül helyezéséről (HL L 331., 2010.12.15., 84. o.)